Dan Cristea

Dan Cristea (n. 16 decembrie 1951, Moinești, Bacău, România) este informatician, matematician, cercetător, profesor universitar și scriitor român, formator și specialist în lingvistică computațională. Este inițiatorul secției de masterat în Lingvistică Computațională din cadrul Facultății de Informatică a Universității Alexandru Ioan Cuza din Iași.
Principalele sale domenii de expertiză sunt: procesarea limbajului natural, structura discursului, parsarea de discurs, rezoluția anaforei, lexicografie computațională, aplicații și resurse pentru prelucrarea limbajului natural. A efectuat numeroase studii si cercetări, însumând peste 200 lucrări și rapoarte științifice în țară și străinătate și 8 cărți. Este conducător de doctorat în domeniul Informatică din anul 2001 și coordonator a numeroase contracte de cercetare în domeniul Lingvisticii Computaționale. În 2009 a debutat și în beletristică, primind premiul de debut al Editurii Cartea Românească pentru romanul de ficțiune “Scaune de pluș”. Este unul dintre principalii exponenți în jurul cărora s-a format comunitatea românească de Lingvistică Computațională, fiind fondatorul grupului NLP-Group de la Universitatea "Alexandru Ioan Cuza" din Iași ce cuprinde peste 30 de cercetători activi și a seriei de școli de vară Eurolan ce a atras peste 500 de studenți și cercetători în cele 12 ediții care s-au derulat până în prezent. Este, de asemenea, unul dintre inițiatorii Consorțiului de Informatizare pentru Limba Română - ConsILR.
A obținut diploma de inginer în specialitatea Calculatoare, la Universitatea Politehnică din București, Facultatea de Automatică și Calculatoare, secția Calculatoare, în 1975. A urmat cursurile Facultății de Matematică, la Universitatea "Alexandru Ioan Cuza" din Iași, pe care a absolvit-o, cu diplomă de matematician, în 1981. În 1994, a obținut diploma de doctor inginer în specialitatea Calculatoare din partea Universității Politehnica București, Facultatea de Automatică și Calculatoare.
Lista de publicații de natură științifică cuprinde peste 200 de lucrări, dintre care:
Dintre lucrări, 14 sunt indexate Web of Knowledge, 34 – DBLP, 13 – ACM, 11 – CiteSeer și 2 Cornwell University Library. Conform Google Scholar, a fost citat de 1127 de ori, dintre care 7 citări sunt în lucrări indexate ISI Web of Science. Este coautor la peste 100 de rapoarte de cercetare la UAIC-FII și AR-IIT.
În 2015 a fost primit în Academia Română, Secția de Știința și Tehnologia Informației, în calitate de membru corespondent. Din 2002 este membru corespondent al Academiei de Științe Tehnice din România, Secția de Știința și Tehnologia Informației, în 12 iunie 2015 fiind titularizat. În decembrie 2003 a primit premiul “Grigore Moisil” al Academiei Române, Secția de Tehnologia Informației, pentru o lucrare publicată, în colaborare, în Information Science and Technology, Romanian Academy Publishing House, în 2001. În decembrie 2006 a primit premiul cercetării, acordat de CNCSIS. În 2008 a primit premiul pentru activitatea de cercetare, acordat de UAIC. Este membru al următoarelor organizații și asociații:
Este vicepreședinte pentru secțiunea Prelucrarea Limbajului Natural în Comisia de Informatizare pentru Limba Română din cadrul Academiei Române.